**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.97/3(prot. Nr.3, 13.§) |

Par lokālplānojuma, kas groza Liepājas pilsētas

teritorijas plānojumu zemesgabalam Krūmu ielā 39,

Liepājā, izstrādes uzsākšanu, darba uzdevuma un

izstrādes vadītāja apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 24.pantu, likuma “Par pašvaldībām” 14.panta otrās daļas 1.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punktu, Liepājas pilsētas ilgtspējīgas attīstības stratēģiju līdz 2030.gadam, sabiedrības ar ierobežotu atbildību “RAMEKA” valdes locekļa Andreja Džeriņa 2021.gada 10.februāra iesniegumu Nr.642/2.1.4 “Iesniegums lokālplānojuma izstrādes uzsākšanai”, kurā lūgts veikt grozījumus teritorijas plānojumā, lai īstenotu ieceri plānot un attīstīt publisko un dzīvojamo apbūvi sev piederošā nekustamajā īpašumā, nepieciešams uzsākt lokālplānojuma izstrādi, kas paredz Liepājas pilsētas teritorijas plānojuma grozījumus minētajā teritorijā.

Ņemot vērā minēto, kā arī izskatot Liepājas pilsētas domes pastāvīgās Pilsētas attīstības komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Uzsākt lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, izstrādi (1.pielikums).

2. Apstiprināt par lokālplānojuma izstrādes vadītāju Liepājas pilsētas pašvaldības iestādes “Liepājas pilsētas būvvalde” pilsētas arhitektu Uģi Kauguru.

3. Apstiprināt darba uzdevumu lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, izstrādei (2.pielikums).

4. Uzdot Liepājas pilsētas pašvaldības iestādei “Liepājas pilsētas būvvalde” slēgt līgumu ar lokālplānojuma ierosinātāju sabiedrību ar ierobežotu atbildību “RAMEKA” par lokālplānojuma izstrādes un finansēšanas kārtību, paredzot, ka lokālplānojuma izstrādi finansē tā ierosinātājs.

5. Uzdot Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Liepājas pilsētas būvvaldei, Izpilddirektora birojam, Attīstības pārvaldei, Nekustamā īpašuma pārvaldei, SIA “RAMEKA” |